Lisa 1

26.03.2020 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/20/0620-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/20/0620-1 MUUTMINE**

**30.01.2026**

**Transpordiamet** (Maanteeameti õigusjärglane[[1]](#footnote-2)), registrikood 70001490, aadress Valge 4/1, 11413 Tallinn, mida esindab sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**Osaühing ML Autoservice**, registrikood 10187382, aadress Voolu tn 4, 93815 Kuressaare (edaspidi: teostaja), mida esindab juhatuse liige Maidu Lempu, kes tegutseb põhikirja alusel,

vahel on sõlmitud 26.03.2020 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/20/0620-1 (edaspidi: leping).

Võttes arvesse, et:

1. lepingu punkti 8.1 kohaselt saab lepingut muuta poolte kokkuleppel, lepingu muudatused, mis ei ole vormistatud lepinguga samas vormis, on tühised ning lepingu muudatused tuleb vormistada lepingu lisana;
2. teostaja esitas Transpordiametile avalduse (registreeritud Transpordiameti dokumendihaldussüsteemis 20.01.2026 numbriga 11.2-7/26/1771-1) lepingu punktide 2.2 ja 12.2 muutmiseks. Teostaja soovib lepingu punktist 2.2 eemaldada õiguse teostada ülevaatust VOLKSWAGEN sõidukitele ning muuta lepingu punktis 12.2 märgitud kontaktandmeid;
3. lepingu punktis 2.2 on märgitud: „*Teostaja võib teostada Ülevaatust esmakordselt kasutusele võetavatele O1- ja O2-kategooria RESPO ning M1-, M2-, N1- ja N2-kategooria VOLKSWAGEN sõidukitele (edaspidi* ***Sõiduk****).“;*
4. lepingu punktis 12.2 on märgitud: „*Teostaja poolt: Kalle Kirss, e-post: kalle@mlauto.ee, telefon 5451 4313, Maidu Lempu, e-post: m.lempu@mlauto.ee, 503 6825.*“;
5. lepingu punktis 4.9 on märgitud:„*Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia.*“;
6. lepingu punktis 11.3 on märgitud: „*Pooltevahelised Lepinguga seonduvad teated peavad olema Lepinguga samas vormis, välja arvatud Lepingus otseselt sätestatud juhtudel või juhul, kui need on informatiivse iseloomuga, millel ei ole õiguslikke tagajärgi. Maanteeamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2 nimetatud elektronposti aadressile e-kirjaga. Nimetatud e-kiri loetakse Teostaja poolt kättetoimetatuks selle saatmisele järgnevaks tööpäevaks.*“;
7. lepingu punktis 12.1 on märgitud: „*Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.*“.

Lähtudes eeltoodust, lepivad Transpordiamet ja teostaja kokku alljärgnevas:

1. Muuta lepingu punkti 2.2 ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele O1- ja O2-kategooria RESPO sõidukitele (edaspidi **Sõiduk**).“.

1. Muuta lepingu punkti 4.9 ning sõnastada see uues redaktsioonis alljärgnevalt:

„4.9. Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ või EL kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia.“.

1. Muuta lepingu punkti 11.3 ning sõnastada see uues redaktsioonis alljärgnevalt:

„11.3. Pooltevahelised Lepinguga seonduvad teated peavad olema Lepinguga samas vormis, välja arvatud juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2 nimetatud elektronposti aadressile e-kirjaga. Nimetatud e-kiri loetakse Teostaja poolt kättesaaduks selle saatmisele järgnevaks tööpäevaks.“.

1. Muuta lepingu punkti 12.1 ning sõnastada see uues redaktsioonis alljärgnevalt:

„12.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Muuta lepingu punkti 12.2 ning sõnastada see uues redaktsioonis alljärgnevalt:

„12.2. Teostaja poolt:

Maidu Lempu, e-post: m.lempu@mlauto.ee, telefon +372 503 6825.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Poolte rekvisiidid ja allkirjad:

**Transpordiamet** **Osaühing ML Autoservice**

Registrikood: 70001490 Registrikood: 10187382

Aadress: Valge 4/1 Aadress: Voolu tn 4

11413 Tallinn 93815 Kuressaare

Telefon: +372 620 1200 Telefon: +372 452 2555  
E-post: info@transpordiamet.ee E-post: info@mlauto.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)